English: Thank you, Mandy Jones. I don't think we've been really slow at all; I think Welsh Government has reacted as quickly as possible. As I said in earlier answers to Andrew and to Llyr, there are legal hoops that you have to jump through. That's just how it is when you're dealing with public money, and I think you would be one of the first people to criticise us if we didn't do it properly. So, it was really important to get it right. If you look at the economic resilience fund, for instance, that's unique to Wales. I think there were 9,000 applications in the first few days. So, you can see, as you say - and thank you for your thanks to Welsh Government, and that's all of us - people are working incredibly hard to support the people of Wales. But things do take time, and it is important that we get it right. I didn't say 100 farmers had applied, I said the original analysis was that there were probably around 100 dairy farmers who would be affected - who would fall within the criteria of the scheme. You ask if the money can be got out between six to 10 days. So, certainly, with the fisheries scheme - and I'm sort of comparing because, obviously, that one is up and running - I think that, with all the applications that we had, fishers received their funding within 10 days, so I would certainly hope to. I'm not big on red tape; I like simple, unbureaucratic ways of working, and I think, certainly, the fishers have really welcomed the speed with which they've received their money. All lessons should be learned, good or bad, and, clearly, things are going to be very different. I think I heard Rebecca Evans saying at the end, life will not be the same again, and I don't think it will be the same again in many ways. In some ways, I think, we don't want life to be the same again. I hope all the things we've learned, and, again, the sort of behavioural change that we've seen - people embracing nature and the countryside in a way that they haven't before. I think it's really important that we lock in that behavioural change, and, certainly, I said in my statement that a green recovery is really important. So, yes, I think it's really important that we embed those lessons in our policy making.
Welsh: Diolch, Mandy Jones. Nid wyf i'n credu ein bod ni wedi bod yn araf iawn o gwbl; rwyf i'n credu bod Llywodraeth Cymru wedi ymateb mor gyflym â phosibl. Fel y dywedais i mewn atebion cynharach i Andrew ac i Llyr, mae prosesau cyfreithiol y mae'n rhaid i chi eu dilyn. Dyna sut y mae hi pan fyddwch chi'n ymdrin ag arian cyhoeddus, ac rwy'n credu mai chi fyddai un o'r bobl gyntaf i'n beirniadu ni pe na byddem ni'n ei wneud yn iawn. Felly, roedd hi'n bwysig iawn i wneud pethau'n iawn. Os edrychwch chi ar y gronfa cadernid economaidd, er enghraifft, mae hynny'n unigryw i Gymru. Rwy'n credu y cafwyd 9,000 o geisiadau yn y dyddiau cyntaf un. Felly, gallwch chi weld, fel y gwnaethoch chi ddweud - a diolch i chi am ddiolch i Lywodraeth Cymru, ac mae hynny'n golygu pob un ohonom ni - mae pobl yn gweithio'n anhygoel o galed i gefnogi pobl Cymru. Ond mae pethau yn cymryd amser, ac mae'n bwysig ein bod ni'n cael pethau'n iawn. Wnes i ddim dweud bod 100 o ffermwyr wedi gwneud cais, yr hyn ddywedais i oedd mai'r dadansoddiad gwreiddiol oedd y byddai oddeutu 100 o ffermwyr llaeth, mae'n debyg, a fyddai wed eu heffeithio - a fyddai'n bodloni meini prawf y cynllun. Rydych chi'n gofyn a oes modd cael yr arian allan iddyn nhw mewn chwech i 10 diwrnod. Felly, yn sicr, gyda'r cynllun pysgodfeydd - ac rwy'n cymharu mewn ffordd oherwydd, yn amlwg, bod hynny ar waith eisoes - rwy'n credu, gyda'r holl geisiadau a ddaeth i law, fod pysgotwyr wedi cael eu harian o fewn 10 diwrnod, felly byddwn i'n sicr yn gobeithio gwneud hynny. Nid wyf i'n gefnogwr brwd o fiwrocratiaeth; rwy'n hoffi ffyrdd syml, anfiwrocrataidd o weithio, ac rwy'n credu, yn sicr, bod y pysgotwyr wedi croesawu'n fawr pa mor gyflym y maen nhw wedi cael eu harian. Dylai pob gwers gael ei dysgu, boed yn dda neu'n ddrwg, ac, yn amlwg, mae pethau'n mynd i fod yn wahanol iawn. Rwy'n credu i mi glywed Rebecca Evans yn dweud ar y diwedd, na fydd bywyd yr un fath eto, ac nid wyf i'n credu y bydd yr un fath eto mewn sawl ffordd. Mewn rhai ffyrdd, yn fy marn ni, nid ydym ni eisiau i fywyd fod yr un fath eto. Rwy'n gobeithio y bydd yr holl bethau yr ydym ni wedi eu dysgu, ac, unwaith eto, y math o newid mewn ymddygiad yr ydym ni wedi ei weld - pobl yn gwerthfawrogi natur a chefn gwlad mewn modd nad ydyn nhw wedi ei wneud o'r blaen. Rwy'n credu ei bod hi'n bwysig iawn ein bod ni'n cadw'r newid ymddygiad hwnnw, ac, yn sicr, dywedais yn fy natganiad fod adferiad gwyrdd yn bwysig iawn. Felly, ydw, rwy'n credu ei bod yn bwysig iawn ein bod ni'n ymgorffori'r gwersi hynny wrth lunio ein polisïau.